SKRIFTLIG FORESPOERGSEL E-0560/99

af John Iversen (PSE) til Kommissionen

(12. marts 1999)

Om: Ny procedure for tildeling af midler fra ISPO

I november 1998 ansoegte Institut for Informations- og Medievidenskab om midler fra ISPO til afholdelse af konference inden for emnet informations- og mediesamfundet. Instituttet fik positiv respons paa ansoegningen og blev tilmed opfordret til at udvide konferencen og opfordret til at forhoeje stoerrelsen af det ansoegte beloeb. Arrangoererne gik herefter igang med planlaegningen af konferencen, der involverede over 100 personer fra over 18 forskellige lande.

Den 1.12.1998 gav ISAC/ISPO tilsagn om at stoette en konference i AArhus i februar 1999 med et beloeb paa 48.000 ecu.

I et brev fra Martina Haak fremgaar det, at ISPO optager konferencen paa sin hjemmeside. Pludselig den 4. februar 1999 bliver der afsendt et brev til AArhus Universitet, hvori det meddeles, at Kommissionen traekker sit tilsagn tilbage. Dette uddybes i et brev fra Joerg Wenzel til professor Per Jauert den 5. februar 1999. Det fremgaar endvidere, at AArhus Universitet har haft udgifter til den ikke afholdte konference paa DKR. 127.000,00.

Hvordan agter Kommissionen at friholde AArhus Universitet for udgifter i forbindelse med konferencen?

Svar afgivet paa Kommissionens vegne af Martin Bangemann

(30. april 1999)

AArhus Universitet kontaktede i efteraaret 1998 Kontoret til Informationssamfundets Fremme (ISPO) for at soege stoette til en planlagt workshop eller konference om emnet "Lokale medier og informationssamfundet". Foerst den 20. november 1998 kom der dog en formel ansoegning. Den 1. december afsluttedes ISPO's foreloebige analyse af den foreslaaede konferences indhold og form. Analysen mundede ud i en positiv indstilling til et muligt tilskud paa de soegte 49,5 % af de budgetterede udgifter. ISPO sendte derpaa ansoegningen videre i Kommissionens beslutningssystem.

Efter at vaere blevet kontaktet af organisatorerne, som oenskede at vide hvordan det gik med deres ansoegning, sendte ISPO til uformel orientering sin positive indstilling til AArhus Universitet den 2. december, men gjorde udtrykkeligt opmaerksom paa at den endelige bekraeftelse ikke kunne gives foer Kommissionen officielt havde vedtaget bevillingen, og at dette ville tage endnu nogen tid (muligvis indtil udgangen af december). Denne udtalelse var ikke en officiel kommissionsafgoerelse om ansoegningen og er aldrig blevet praesenteret som saadan for AArhus Universitet.

Under sine kontakter med organisatorerne bekraeftede ISPO's sekretariat at ISPO ville laegge en forbindelse til konferencens websted ind paa ISPO's hjemmeside; det er almindelig praksis i forbindelse med mange andre konferencer og arrangementer og helt paa linje med maalene for ISPO's virke som fastlagt da Kommissionen oprettede kontoret. ISPO's hjemmeside er et simpelt formidlingsredskab der skal give saa bredt et billede som muligt af hvad der foregaar af infosamfundsrelaterede aktiviteter i EF og skaffe adgang til naermere oplysninger paa andre netsteder via passende hyperlinks. Det er vigtigt at forstaa at et link til en konferences netsted ikke kan opfattes som bevis for at Kommissionen har forpligtet sig over for konferencen. Saadanne links indsaettes tit efter opfordring fra organisatorer uanset om de faar tiskud eller ikke.

Det blev endvidere foreslaaet at konferenceorganisatorerne medtog en repraesentant for et projekt der ledes af bystyret i Stockholm; dette var et forsoeg paa at goere opmaerksom paa aktiviteter der kunne vaere af interesse for deltagerne og dermed styrke konferenceprogrammet.

Den 1. januar 1999 traadte nye regler for bevilling af tilskud fra Kommissionen i kraft. I medfoer af denne procedure blev ansoegningen forelagt for bevillingsudvalget paa dets foerste moede den 1. februar. Paa grundlag af udvalgets bedoemmelse konkluderede de kompetente tjenestegrene, at tilskuddet ikke kunne bevilges. Dette blev meddelt AArhus Universitet den 4. februar 1999 - over tre uger foer det planlagte arrangement.

Da der ikke var fremsendt nogen skriftlig officiel bekraeftelse til organisatorerne, og hvis - som det nu siges at vaere tilfaeldet - et tilskud fra Kommissionen var afgoerende for konferencens gennemfoerelse, burde organisatorerne have udskudt de endelige arrangementer til der forelaa en officiel forpligtelse fra Kommissionens side. Dette skete desvaerre ikke, og organisatorerne haevder at have lidt et tab. Kommissionen kan ikke betragtes som ansvarlig for dette tab da udgifterne er afholdt uden at der har vaeret nogen officiel forpligtelse eller underretning fra Kommissionen, og AArhus Universitet synes ikke at have gjort hvad det kunne for at undgaa tab paa det tidspunkt hvor bevillingen til gennemfoerelse af konferencen blev afslaaet den 25.-26. februar 1999.

Kommissionen beklager at arrangementet ikke kunne finde sted skoent det principielt passede ind i maalene for ISPO's arbejdsprogram.

Kommissionen vil ogsaa gerne bekraefte at det er tanken, inden for rammerne af de nye og mere gennemsigtige procedurer for bevilling af tilskud, i de kommende uger at indkalde ansoegninger om tilskud i henhold til programmet for fremme af informationssamfundet i Europa, der blev vedtaget af Raadet den 30. marts 1998(1), og som forvaltes af ISPO.

Kommissionen haaber at denne episode ikke vil hindre et frugtbart samarbejde med AArhus Universitet i fremtiden.

(1) EFT L 107 af 7.4.1998.